ఈస్ట్‌మన్‌ కొడాక్‌
1888 లో ఈస్ట్‌మన్‌ కొడాక్ ప్రారంభమైంది. మొట్టమొదటి కొడాక్ కెమెరా రూపు దిద్దుకొంది. 2.5 ఇంచిల వ్యాసం గల, 100 ఫ్రేముల ఫిలిం చుట్టను తనలో ఇముడ్చుకోగల ఫిక్స్డ్ ఫోకస్ కెమెరా అది. ఈ కెమెరా ఔత్సాహిక ఫోటోగ్రఫర్లకు అనుగుణంగా తీర్చిదిద్దబడింది. దీనికి ముందు ఫోటోగ్రఫీ, పరికరాలు మరియు ప్రక్రియ చాలా భారీగా ఉండి, ఫోటోగ్రఫీని ఒక శాస్త్రాన్ని తలపింపజేసేది. కానీ ఈ కెమెరాతో ఫోటోగ్రఫీ ఒక వినోద సాధనం అయింది.
లూయిస్ విట్టన్
తన తండ్రి మరణానంతరం జార్జి విట్టన్‌ తన కంపెనీని వరల్డ్‌ వైడ్‌ కార్పొరేషన్‌గా మార్చేందుకు ప్రచారం ప్రారంభించాడు. 1893లో చికాగో వర్డ్‌ ఫెయిర్‌లో తన ఉత్పత్తులను ప్రదర్శించడం ద్వారా దీనికి శ్రీకారం చుట్టాడు. 1896లో కంపెనీ సిగ్నేచర్‌ మోనోగ్రామ్‌ కాన్వాస్‌ను తయారి చేసి, దానికి ప్రపంచవ్యాప్త పేటెంట్‌ను పొందింది. ఈ మోనోగ్రామ్‌లో గ్రాఫిక్‌ సింబల్స్‌తోపాటు, నాలుగు ఆకులు, పుష్పాలు ఉన్నాయి. విక్టోరియా కాలానికి ముందున్న ఓరియెంటల్‌ డిజైన్లుతోపాటు, జపనీస్‌ కళను మేళవించి దీన్ని రూపొందించారు. తరువాతి కాలంలో నకిలీలను నిరోధించడానికి ఈ పెటేంట్‌లు ఎంతగానో ఉపయోగపడ్డాయి. అదే సంవత్సరం జార్జి అమెరికాలోని వివిధ నగరాల్లో ( న్యూయార్క్‌, ఫిలడెల్ఫియా, జార్జియాలు వంటి నగరాల్లో) పర్యటించి విట్టన్‌ ఉత్పత్తులను అమ్మకం ప్రారంభించాడు. లూయిస్‌ విట్టన్‌ కంపెనీ 1901లో "స్టీమర్‌ బ్యాగ్‌"ను ప్రవేశపెట్టింది. విట్టన్‌ లగేజ్‌ ట్రంక్‌లను లోపల పెట్టుకునే విధంగా చిన్న సైజులో దీన్ని రూపొందించారు.